smcproject/ml-wiki-sentences huggingface dataset:
ഗ്ലാഡ്സ്റ്റോണിനെ പരാമർശിച്ച് ബ്രിട്ടീഷ് രാഷ്ട്രീയക്കാരനായ ബെഞ്ചമിൻ ഡിസ്രേലി 1878 -ൽ നടത്തിയ പ്രസംഗത്തിൽ നിന്ന് ഭാഗികമായി എടുത്തതാണ്.
സ്വതന്ത്ര ചലച്ചിത്ര നിർമ്മാതാവെന്ന നിലയിൽ മൻമോഹൻ ദേശായിയുടെ ആദ്യ ചിത്രമായിരുന്നു അമർ അക്ബർ അന്തോണി.
മുംബൈയിലെ രഞ്ജിത് സ്റ്റുഡിയോയിൽ ഒരു മാസത്തിലേറെയായി ചിത്രീകരണം.
മുംബൈയിലെ ബാന്ദ്രയിലെ മൗണ്ട് മേരി പള്ളിയിലും മുംബൈയിലെ വഡാലയിലെ ഡോൺ ബോസ്കോ സ്കൂളിലും ചില ബാഹ്യവും ആന്തരികവുമായ ഷോട്ടുകൾ ചിത്രീകരിച്ചിട്ടുണ്ട്.
അമർ അക്ബർ അന്തോണി ഒരു ബോളിവുഡ് മസാല സിനിമയിൽ മതേതരത്വത്തിന്റെ ശക്തമായ ഒരു ഘടകം ഉൾക്കൊള്ളുന്നു.
വിർദി (2003), കാവൂരി പുനതംബേക്കർ (2008) തുടങ്ങിയ വിശകലന വിദഗ്ധർ അഭിപ്രായപ്പെടുന്നത് ദേശായിയുടെ "മാഗ്നം ഓപസ്" എന്ന വിഷയത്തിൽ മതപരമായ ബഹുസ്വരതയും മതേതര ദേശീയതയും ഉൾപ്പെടുന്നു എന്നാണ്.
ഇന്ത്യൻ സ്വാതന്ത്ര്യ ദിനത്തിൽ മൂന്ന് കുട്ടികളെ വേർപെടുത്തുന്നത് ഇന്ത്യൻ വിഭജനത്തിന് സമാനമാണെന്ന് ഫിലിപ്പ് ലുറ്റ്ജെൻഡോർഫ് സൂചന നൽകുന്നു.
സംഗീതം യഥാർത്ഥ ട്രാക്ക്ലിസ്റ്റ് # ഗാനം ഗായകൻ ദൈർഘ്യം 1.
"യേ സച്ച് ഹേ കോയി കഹാനി നഹി" മുഹമ്മദ് റഫി 02:22 2.
"അമർ അക്ബർ ആന്റണി" കിഷോർ കുമാർ, മഹേന്ദ്ര കപൂർ, ശൈലേന്ദ്ര 05:52 3.
"ഹംകോ തുംസേ ഹോ ഗയാ ഹേ പ്യാർ" മുഹമ്മദ് റഫി , മുകേഷ്, കിഷോർ കുമാർ , ലത മങ്കേഷ്കർ 07:33 4.
"തയ്യാബലി പ്യാർ കാ ദുശ്മൻ" മുഹമ്മദ് റഫി 04:40 5.
" പർദ ഹേ പർദ " മുഹമ്മദ് റഫി , കിഷോർ കുമാർ (അതിഥി വേഷം) 07:59 6.
"ഷിർദി വാലേ സായ് ബാബ" മുഹമ്മദ് റഫി 05:52 7.
" മയ് നെയിം ഇസ് ആന്റണി ഗോൻസാല്വസ് " കിഷോർ കുമാർ 05:32 പ്രകാശനം
അടിയന്തരാവസ്ഥ കാലഘട്ടം മൻമോഹൻ ദേശായിയുടെ നിരവധി സിനിമകളുടെ റിലീസ് വൈകിപ്പിച്ചു.
അതിന്റെ ഫലമായി, ദേശായിയുടെ നാല് സിനിമകളായ ധരം വീർ , ചാച്ചാ ഭാട്ടിജ, പർവരീഷ്, അമർ അക്ബർ അന്തോണി എന്നിവ 1977 ൽ പുറത്തിറങ്ങി.
ആകസ്മികമായി, ഇവയെല്ലാം ആ വർഷത്തെ ഏറ്റവും കൂടുതൽ കളക്ഷൻ നേടിയ ചിത്രങ്ങളിൽ ഒന്നായിരിക്കും.
വിപണനം
സിനിമയുടെ വിപണനത്തിനായി, വിനോദ് ഖന്ന, ഋഷി കപൂർ, അമിതാഭ് ബച്ചൻ എന്നിവരുടെ ചിത്രങ്ങളുള്ള ഇറേസറുകൾ വിദ്യാർത്ഥികൾക്ക് വിറ്റു.
സിനിമയുടെ പോസ്റ്ററുകളും പോസ്റ്റ് കാർഡുകളും പാട്ട് ബുക്ക്‌ലെറ്റുകളും കടകളിൽ വിറ്റു.
ചിത്രത്തിലെ ബച്ചൻ ധരിച്ചതിന് സമാനമായ നിറമുള്ള വസ്ത്രങ്ങളും മെറ്റൽ കുരിശുകളും ജനപ്രീതി നേടി.
ഈ ചിത്രം ഇന്ത്യൻ ബോക്സ് ഓഫീസിൽ 155 മില്യൺ പൗണ്ട് (2019 ൽ 3.5 ബില്യൺ ഡോളർ അല്ലെങ്കിൽ 49 മില്യൺ ഡോളറിന് തുല്യമാണ്) നേടി, 1977-ൽ ഇന്ത്യൻ ബോക്സ് ഓഫീസിൽ ഏറ്റവും കൂടുതൽ വരുമാനം നേടിയ ബോളിവുഡ് ചിത്രം.
അതിനുശേഷം ഇന്ത്യൻ സിനിമയിലെ ഏറ്റവും മികച്ച ചിത്രങ്ങളിലൊന്നായി ഇത് കണക്കാക്കപ്പെടുന്നു.
അംഗീകാരങ്ങൾ Award Category Recipients and Nominees Results 25th Filmfare Awards Best Actor Amitabh Bachchan വിജയിച്ചു Best Music Director Laxmikant–Pyarelal Best Editing Kamlakar Karkhanis Best Film Manmohan Desai നാമനിർദ്ദേശം Best Director Best Lyricist Anand Bakshi for "Parda Hai Parda" Best Male Playback Singer Mohammed Rafi for "Parda Hai Parda" ഗ്രന്ഥസൂചിക കൂടുതൽ വായനയ്ക്ക് അവലംബം പുറത്തേക്കുള്ള കണ്ണികൾ Amar Akbar Anthony ഇന്റർനെറ്റ് മൂവി ഡാറ്റാബേസിൽ
അമർ കൻവർ ഇംഗ്ലീഷ് വിലാസം https://ml.wikipedia.org/wiki/Amar_Kanwar Amar Kanwar (2012)
നവമാധ്യമ രംഗത്ത് ഏറെ പ്രശസ്തി നേടിയ ഇന്ത്യൻ കലാകാരൻമാരിൽ ഒരാളാണ് അമർ കൻവർ (ജനനം:1964).
ഡോക്യുമെന്ററി സംവിധായകനും ഇൻസ്റ്റളേഷൻ ആർട്ടിസ്റ്റുമാണ്.
രാഷ്ട്രീയ വിമർശനങ്ങളും ചിന്തകളുമാണ് അമറിന്റെ കലാസൃഷ്ടിയുടെ കേന്ദ്രധാര.
1964ൽ ഡൽഹിയിൽ ജനിച്ച അമർ ഏറെ ശ്രദ്ധനേടിയ ചലച്ചിത്രകാരൻ കൂടിയാണ്.
ഇന്ത്യ-പാക്ക് വിഭജനത്തിനു ശേഷമുള്ള കഥകളാണ് ഇദ്ദേഹത്തിന്റെ മിക്ക ചിത്രങ്ങളുടെയും പ്രമേയം..
മറൈൻ കോളേജ് ഓഫ് ഫൈൻ ആർട്‌സിൽ നിന്ന് ഓണററി ഡോക്ടറേറ്റ് നേടിയിട്ടുണ്ട്.
ജർമനിയിലെ കസേലിൽ അഞ്ചു വർഷത്തിലൊരിക്കൽ നടക്കുന്ന  കലാപ്രദർശനമായ ഡോക്യുമെന്റയുടെ അവസാന മൂന്നു പതിപ്പുകളിൽ പങ്കെടുത്തു.
കൊച്ചി-മുസിരിസ് ബിനാലെ 2012
കൊച്ചി മുസിരിസ് ബിനാലെയിൽ മൾട്ടി മീഡിയയുടെ സഹായത്തോടെ ദ സോവറിൻ ഫോറസ്റ്റ് എന്ന മൾട്ടിമീഡിയ ഇൻസ്റ്റളേഷൻ അവതരിപ്പിച്ചിരുന്നു.
എട്ടു നിശ്ചല ദൃശ്യങ്ങൾ, രണ്ട് വിഡിയോ ഫിലിമുകൾ, വിഡിയോ പ്രൊജക്ഷൻ അടങ്ങിയ രണ്ടു പുസ്തകങ്ങൾ, ഒറീസ്സയിലെ നത്ബാർ സാരംഗി എന്നയാൾ ജൈവകൃഷിരീതിയിൽ വളർത്തിയെടുത്ത 266 തരം വിത്തുകൾ, രണ്ടു ചെറു ഫോട്ടോ ആൽബങ്ങൾ തുടങ്ങിയവയാണ് ഒരു വലിയ മുറിയിൽ ക്രമീകരിച്ചിരിക്കുന്നത്.
ദ സീൻ ഓഫ് ക്രൈം എന്ന 41 മിനിറ്റ് ദൈർഘ്യമുള്ള ചിത്രം സംഘർഷങ്ങളുടെ ക്യാൻവാസിലേക്കൊരു എത്തിനോട്ടമാണ്.
ഡോക്യുമെന്ററികൾ ലൈറ്റ്‌നിങ് ടെസ്റ്റിമണീസ് എ സീസൺ ഔട്ട്‌സൈഡ് 'ഹെന്നിംഗ്‌സ് വേർ' 'എ ലവ് സ്‌റ്റോറി' 'ദ സീൻ ഓഫ് ക്രൈം കിംഗ് ഓഫ് ഡ്രീംസ്' പുരസ്കാരങ്ങൾ സമകാലിക കലാരംഗത്തെ മികച്ച പ്രവർത്തനങ്ങൾക്കു നൽകുന്ന എഡ്വേഡ് മ്യൂണിക് പുരസ്കാരത്തിൻറെ ആദ്യ ജേതാവ്.
സാൻഫ്രാൻസിസ്‌കോ രാജ്യാന്തര ചലച്ചിത്രമേളയിലെ ഗോൾഡൻ ഗേറ്റ് പുരസ്കാരം മുംബൈ അന്താരാഷ്ട്ര ചലച്ചിത്ര മേളയിൽ ഗോൾഡൻ കൊഞ്ച് അവാർഡ് അവലംബം ↑ http://fasttrack.manoramaonline.com/cgi-bin/mmonline.dll/portal/ep/posting/personalArticleNew.jsp?contentId=13018878 catOID=-1073860661 BV_ID=@@@ ↑ {{ cite journal }} : | access-date= requires | url= ( help ) ; Check date values in: | accessdate= ( help ) ; Unknown parameter | month= ignored ( help ) ↑ മൾട്ടി മീഡിയയെ കൂട്ടുപിടിച്ച് അമർ കൻവർ പുറം കണ്ണികൾ മേളയുടെ മനം കവർന്ന് അമർ കൻവർ Archived 2013-01-04 at the Wayback Machine .
മൾട്ടി മീഡിയയെ കൂട്ടുപിടിച്ച് അമർ കൻവർ
അമ്ലമഴ ഇംഗ്ലീഷ് വിലാസം https://ml.wikipedia.org/wiki/Acid_rain Processes involved in acid deposition (note that only SO 2 and NO x play a significant role in acid rain).
മലിനീകരണത്തിന്റെ ഫലമായി അന്തരീക്ഷത്തിലുണ്ടാകുന്ന സൾഫ്യൂരിക് അമ്ലം , നൈട്രിക് അമ്ലം എന്നീ അമ്ലങ്ങൾ മഴവെള്ളത്തിൽ കലർന്ന് ഭൂമിയിൽ പതിക്കുന്ന പ്രതിഭാസമാണ് അമ്ലമഴ .
ആസിഡ്‌ മഴ തുടർച്ചയായി ഏൽക്കുന്നത് കെട്ടിടങ്ങൾക്ക് കേടുപാടുകൾ സംഭവിക്കുക ,  മണ്ണിന്റെ പല ഗുണങ്ങളും നഷ്ടപ്പെടുന്നു എന്നതാണ്   , സസ്യജന്തുജാലങ്ങൾക്ക് നാശം സംഭവിക്കുക എന്നിങ്ങനെയുള്ള ഗുരുതരമായ പാരിസ്ഥിതിക പ്രശ്നങ്ങൾക്ക് കാരണമാകുന്നു.
ആസിഡ് മഴയുടെ മുഖ്യ കാരണക്കാർ അമേരിക്കയെ പോലുള്ള വികസിത രാജ്യങ്ങളാണ്.
ഇവർ തന്നെയാണ് ഇതിന്റെ ഇരകളും.
റോബർട്ട് അംഗസ് സ്മിത്ത് (Robert Angus Smith) എന്ന ഇംഗ്ലീഷ് ശാസ്ത്രജ്ഞനാണ് അമ്ലമഴ ആദ്യമായി (1852) ലോകശ്രദ്ധയിൽ കൊണ്ടുവന്നത്.
അന്തരീക്ഷ മലിനീകരണം മൂലമാണു മഴയിൽ ധാരാളം അമ്ലം കലർന്നിരിക്കുന്നത് എന്ന് അദ്ദേഹം കണ്ടുപിടിക്കുകയും ഈ പ്രതിഭാസത്തിന് അമ്ലമഴ എന്നു പേരിടുകയും ചെയ്തു.
സ്വീഡീഷ് ശാസ്ത്രജ്ഞനായ സ്വിന്റെ ഓഡൻ (Swinte Oden) അമ്ലമഴയുടെ കാരണങ്ങളെക്കുറിച്ചും ദോഷഫലങ്ങളെക്കറിച്ചും വിശദമായ പഠനം നടത്തി.
അന്തരീക്ഷ മലിനീകരണം മൂലമാണ് അമ്ലമഴ ഉണ്ടാകുന്നത് .
വ്യവസായ ശാലകളിൽ നിന്നും മറ്റും പുറത്തു വിടുന്ന സൾഫർ ഡയോക്സൈഡ്, നൈട്രജൻ ഓക്സൈഡുകൾ തുടങ്ങിയ രാസവസ്തുക്കളാണ് ആസിഡ്‌ മഴയ്ക്ക് കാരണം.
ഇവ അന്തരീക്ഷത്തിലെ ഓക്സിജനും ജലാംശവുമായിച്ചേർന്ന് ആസിഡ് ആയി മാറുന്നു.
അങ്ങനെ സൾഫ്യൂറിക് ആസിഡും നൈട്രിക് ആസിഡും അന്തരീക്ഷത്തിൽ രൂപപ്പെടുന്നു.
മഴവെള്ളത്തിലെ അമ്ലത
അന്തരീക്ഷവായുവിൽ കാർബൺ ഡൈഓക്സൈഡ് വാതകം അടങ്ങിയിരിക്കുന്നതിനാൽ, അന്തരീക്ഷ ഈർപ്പവുമായി ചേർന്ന് കാർബോണിക് അമ്ലം ഉണ്ടാകുന്നു.
H2O (l) + CO2 (g)  →← H2CO3 (aq)
കാർബോണിക് അമ്ലം മഴവെള്ളത്തിൽ കലരുമ്പോൾ അയോണീകരിക്കപ്പെടുന്നതിന്റെ ഫലമായി ജലതന്മാത്രകളുമായി ചേർന്ന് ഹൈഡ്രോണിയം അയോണുകളുണ്ടാക്കുന്നു .
H2O (l) + H2CO3 (aq)   →←  HCO3− (aq) + H3O+ (aq) 
ഇത് മഴവെള്ളത്തിൻറെ pH വില ശുദ്ധജലത്തിൻറേതിനേക്കാൾ കറയുന്നതിനും അതുവഴി അമ്ളസ്വഭാവം  കൈവരിക്കുന്നതിനും ഇടയാക്കുന്നു (ശുദ്ധജലത്തിൻറെ  pH അളവ് 7 ആണ് . pH  7-ൽ കുറയുമ്പോൾ അത് അമ്ളസ്വഭാവവും കൂടിയാൽ ക്ഷാരസ്വഭാവവും പ്രകടമാക്കും)  .
ഇപ്രകാരം കാർബോണിക് അമ്ലം മഴവെള്ളത്തിൽ കലരുന്നതിനാൽ പൊതുവെ മഴവെള്ളം അല്പം അമ്ളതയുള്ളതാണ് .
അതിന്റെ pH 5.6 വരെയായി കുറയാം .
എന്നാൽ ഇത് അമ്ളമഴയായി കണക്കാക്കാറില്ല .
അമ്ല മഴയ്ക്കൊപ്പം ഭൂമിയിൽ പതിക്കുന്ന അമ്ലങ്ങളുടെ 60 - 70 ശതമാനവും സൾഫ്യൂരിക് ആസിഡും  (H2SO4) , 30 - 40 ശതമാനം നൈട്രിക് ആസിഡും (HNO3) ആണ് .
കുറഞ്ഞ അളവിൽ ഹൈഡ്രോക്ലോറിക്ക് ആസിഡും ഉണ്ടാകാം .
സൾഫറിൻറെയും  നൈട്രജൻറെയും ഓക്സൈഡുകളാണ് യഥാക്രമം സൾഫ്യൂരിക് ആസിഡിൻറെയും നൈട്രിക് ആസിഡിൻറെയും രൂപീകരണത്തിന് കാരണമാകുന്നത് .
അന്തരീക്ഷത്തിലുണ്ടാകുന്ന സൾഫർ ഡൈ ഓക്സൈഡിൻറെ 67 ശതമാനവും അഗ്നിപർവത സ്ഫോടനങ്ങൾ നിമിത്തമാണ് ഉണ്ടാകുന്നത് .
ശേഷിച്ച 33 ശതമാനമാകട്ടെ മനുഷ്യരുടെ സംഭാവനയാണ് .
വാഹനങ്ങളിലും വ്യവസായ ശാലകളിലും കൽക്കരി, പെട്രോളിയം തുടങ്ങിയ ഇന്ധനങ്ങൾ കത്തുമ്പോൾ  സൾഫറും നൈട്രജനും  ഓക്സിജനുമായി ചേർന്ന് അവയുടെ ഓക്സൈഡുകളായി (SO2 , NO2) മാറുന്നു .
വലിയൊരു ഭാഗം ഓക്സീകരണം വഴി സൾഫ്യൂരിക് ആസിഡ് (H2SO4) , നൈട്രിക് ആസിഡ് (HNO3) എന്നീ അമ്ലങ്ങളായി മാറുന്നു.
അന്തരീക്ഷത്തിലടങ്ങിയിരിക്കുന്ന അമോണിയ മുതലായ വാതകങ്ങൾ, ഫോട്ടോ ഓക്സീകാരികൾ (Photo Oxidants), കടൽവെള്ളത്തിൽ നിന്നുമുള്ള സൾഫേറ്റുകൾ, ക്ലോറൈഡുകൾ എന്നിവയൊക്കെ ഈ രാസപ്രക്രിയയെ ത്വരിതപ്പെടുത്തുന്നു.
അന്തരീക്ഷത്തിലെ അമ്ലത കലർന്ന ജലാംശം മൂടൽമഞ്ഞ്, മഞ്ഞുപാളി, മഴ എന്നീ രൂപങ്ങളിൽ ഭൂമിയിലേക്ക് പതിക്കുന്നു.
ഇത് പലപ്പോഴും ഉദ്ഭവസ്ഥാനത്തു നിന്നും അനേകം കിമീ അകലെയായിരിക്കും ചെന്നു വീഴുക.
പാരിസ്ഥിതിക പ്രശ്നങ്ങൾ' അമ്ലമഴ മൂലം പ്രതിമക്ക് ഉണ്ടായ നാശനഷ്ടം അമ്ലമഴ വളരെയധികം ദോഷഫലങ്ങൾ ഉണ്ടാക്കുന്നു.
തുടർച്ചയായുള്ള അമ്ലമഴ ജലമലിനീകരണത്തിനിടയാക്കുന്നു.
കുടിവെള്ളത്തിന്റെ അമ്ലത വർദ്ധിക്കുകയും ചെമ്പ് മുതലായ മൂലകങ്ങൾ വലിയ തോതിൽ ലയിച്ചുചേരുകയും ചെയ്താൽ വൃക്കയുടെ തകരാറ്, എല്ലുകളുടെ ബലക്ഷയം എന്നിവയ്ക്ക് കാരണമാകുന്നു.
കുട്ടികളുടെ വളർച്ചയെ ഇത് പ്രതികൂലമായി ബാധിക്കുന്നു.
തുടർച്ചയായുള്ള അമ്ലമഴ മൂലം അന്തരീക്ഷത്തിലെ സൾഫേറ്റുകളുടെ അളവ് വർദ്ധിക്കുകയും ചെടികളുടെ വളർച്ച മുരടിക്കുകയും ചെയ്യുന്നു.
ഇലകൾ അന്തരീക്ഷത്തിൽ നിന്നും വലിച്ചെടുക്കുന്ന SO2 ജലാംശവുമായി ചേർന്ന് സൾഫ്യൂറസ് അമ്ലം ഉണ്ടാകുന്നു.
തുടർന്ന് രാസപ്രവർത്തനങ്ങളിലൂടെ SO2 വാതകം, 'S' അയോണുകൾ എന്നിവ ഉണ്ടാകുകയും പ്രകാശ ഫോസ്ഫോറീകരണം (Photo Phosphorylation) തകരാറിലാകുകയും ചെയ്യുന്നു.
അമ്ളമഴ കൂടുതലുള്ള പ്രദേശങ്ങളിൽ നിന്ന് പല സസ്യങ്ങളും അപ്രത്യക്ഷമായിക്കൊണ്ടിരിക്കുന്നു.
വലിയതോതിലുള്ള അമ്ലമഴ അന്തരീക്ഷമലിനീകരണം വർദ്ധിപ്പിക്കുന്നു.
കാനഡ, യു.എസ്., ജർമനി തുടങ്ങിയ വൻകിട വ്യാവസായിക രാഷ്ട്രങ്ങളിലെ ഗൗരവമേറിയ ഒരു പാരിസ്ഥിതിക ഭീഷണിയാണ് ഇത്.
ഇന്ത്യയിലെ ക്ഷാരാംശം കലർന്ന മണ്ണ് അമ്ല മഴയുടെ ആഘാതം കുറയ്ക്കാൻ സഹായിക്കുന്നു.
അന്തരീക്ഷത്തിലടങ്ങിയിരിക്കുന്ന പൊടിയിലുള്ള Ca2+, Na+, Mg2+ മുതലായ അയോണുകൾ മഴവെള്ളത്തിലെ അമ്ലതയെ സന്തുലനം ചെയ്യാൻ സഹായിക്കുന്നു.
എങ്കിലും പെട്രോളിയം ഉത്പന്നങ്ങളുടെയും കൽക്കരിയുടെയും ഉപഭോഗത്തിലുണ്ടായിട്ടുള്ള വൻവർദ്ധനമൂലം ഇന്ത്യയും അമ്ളമഴ ഭീഷണിയുടെ നിഴലിലാണ്.
അനിയന്ത്രിതവും അശാസ്ത്രിയവുമായ വ്യാവസായിക വളർച്ച മൂലം ചൈനയിലെ അനവധി നഗരങ്ങളിൽ ആസിഡ് മഴയും മറ്റ് പാരിസ്ഥിതിക പ്രശ്നങ്ങളും വർധിച്ചു വരുകയാണ്.
പുറത്തേക്കുള്ള കണ്ണികൾ National Acid Precipitation Assessment Program Report - a 98-page report to Congress Acid rain for schools Acid rain for schools - Hubbard Brook Archived 2008-08-15 at the Wayback Machine .
U.S. Environmental Protection Agency - New England Acid Rain Program (superficial)
ആപസ്തംബൻ ഇംഗ്ലീഷ് വിലാസം https://ml.wikipedia.org/wiki/Apastamba
അപസ്തംബയുടെ ധർമ്മസൂത്രം കല്പസൂത്രത്തിന്റെ ഒരു ഭാഗമാണ്‌.
അപസ്തംബയാണ്‌ കല്പസൂത്രവും എഴുതിയിരിക്കുന്നത്‌.
അതിൽ 30 ‘പ്രശ്ന’ങൾ ഉണ്ട്‌.
സാഹിത്യ പരമായി ചോദ്യങ്ങളെന്നോ പുസ്തകങ്ങളെന്നോ അതിനെ പറയാം.
നന്നായി ചിട്ടപ്പെടുത്തിയും സംരക്ഷിചിട്ടുമാണ്‌ ധർമ്മസൂത്രത്തിന്റെ ഇന്നത്തെ അവസ്ഥ.
ഈ ‘പ്രശ്ന’ങളിൽ ശ്രൗതസൂത്രവും അതിനു ശേഷം മന്ത്രപഥവുമുണ്ട്‌.
അവയിൽ ഗ്രഹ അനുഷ്ഠാനങ്ങളും അനുഷ്ഠാന നിയമങ്ങളുടെ സഞ്ചയവുമാണ്‌.
ഗ്രഹ്യസൂത്രത്തിൽ ഗ്രഹ അനുഷ്ഠാനങ്ങളും.
അവയി അവസാനത്തെ സുൽവ സൂത്രത്തിൽ വൈദിക കർമ്മത്തിൽ വേണ്ട ജ്യോമിതിയുടെ തത്ത്വങ്ങളും വിവരിക്കുന്നു.
കർത്തൃത്വവും ജീവിതവും
അപസ്തംബ ഒരു ബ്രാഹ്മണ കുടുംബത്തിലാണ്‌ ജനിച്ചത്‌.
വേദത്തിലെ തൈത്തിരിയ വിഭാഗമായ കൃഷ്ണ യജൂർവേദം അദ്ദേഹം പഠിച്ചു.
കല്പസൂത്രം മുഴുവനായി എഴുതിയത്‌ ഇദ്ദേഹമാണനാണ്‌ വിശ്വാസം.
കെൻ(Kane) പറയുന്നതെന്തെന്നാൽ “കല്പസൂത്രം മുഴുവനായി അപസ്തംബ എഴുതി എന്നതിൽ പല പണ്ഡിതന്മാരും പല അഭിപ്രായമാണ്‌ പറഞ്ഞിരിക്കുന്നത്.മാത്രമല്ല ധർമ്മസൂത്രം എഴുതിയത് ബി.സി 450-350 ഇടയ്ക്കാണ്‌” എന്നാണ്‌.
ഭാഷ്യം
ധർമ്മസൂത്രത്തിന്റെ ചില പ്രാചീന ഭാഷ്യങ്ങളും എഴുതിയിടുണ്ട്.
അവയിൽ ഏറ്റവും പ്രശസ്തവും കണ്ടുകിട്ടിയ ഒരേ ഒരു ഭാഷ്യമാണ്‌ ഹരദത്ത എഴുതിയത്.
അദ്ദേഹം അപസ്തംബയുടെ ഗ്രഹ്യസൂത്രവും മന്ത്രപഥവും ഗൗതമന്റെ ധർമ്മസുത്രത്തിനും ഭാഷ്യങ്ങൾ ഴുതി.
ഹരദത്ത ഒരു ദക്ഷിണ ഇന്ത്യക്കാരനായിരുന്നു .
കെനിന്റെ അഭിപ്രായത്തിൽ 1100-1300 ഇടയ്ക്കാണ്‌ ഇദ്ദേഹം ജീവിച്ചിരുന്നത്.
ധർമ്മസൂത്രം മികച്ച രീതിയിൽ ചിട്ടപ്പെടുത്തിയതും, രണ്ടു പുസ്തകങ്ങളും ഉണ്ടായിരുന്നു.
അദ്യ പുസ്തകം വിദ്യാർഥികൾക്ക് സമർപ്പിക്കപ്പെട്ടതായിരുന്നു.
അതിൽ പൊതു നിയമങ്ങളും,ഉപനയനം,വിദ്യാർഥിത്വം,വീട്ടിലെക്ക് വിദ്യാർത്തിയുടെ തിരിച്ച് പോക്ക്,വേദപഠനം,പ്രണാമം,ശുദ്ധീകരണം,ആഹാരവുംവിലക്കപ്പെട്ട ആഹാരവും,നിയമനുസാര ഉപജീവനം,തപസ്സ് ഇന്നിവയെപറ്റിയാണ്‌ വിവരിക്കുന്നത്.
രണ്ടാമത്തെ പുസ്തകം ഗ്രഹസ്ഥാശ്രമത്തെപറ്റി പ്രധിപാതിക്കുന്നു.
ഗ്രഹസ്ഥാശ്രമിയുടെ ധർമ്മങ്ങൾ,പാരമ്പര്യസ്വത്ത്,ശവസംസ്ക്കാര തർപ്പണമെന്നിവയെപ്പറ്റിയും ചാതുർ വർണ്യത്തെപറ്റിയും രാജാവിനെപറ്റിയും പ്രതിപാധിക്കുന്നു.
പുറത്തേക്കുള്ള വഴി .
(discussion of his Sulbasutra) Introduction to Apastamba (Hindu scriptures website)
ആപ്തവാക്യം ഇംഗ്ലീഷ് വിലാസം https://ml.wikipedia.org/wiki/Slogan In 1995, FDA's assertion of authority to regulate tobacco drew heavy opposition from the tobacco community, which erupted into lawsuits and slogans urging "Keep FDA Off the Farm."
പ്രസ്ഥാനങ്ങളുടെയോ സംരംഭങ്ങളുടെയോ പരിപാടികളുടെയോ പ്രചാരണത്തിനായി പ്രസ്തുത ഉദ്യമത്തിന്റെ നിയോഗലക്ഷ്യം വിളംബരം ചെയ്യുന്ന വാക്യങ്ങളെയാണ് ആപ്തവാക്യം എന്ന് പറയുന്നത്.
ഉയർത്തിപ്പിടിക്കുന്ന ആശയത്തെ അനുവാചകരിലേക്കെത്തിക്കാൻ ആപ്തവാക്യങ്ങൾ മുഖേന സാധിക്കുന്നു.
ആപ്പിൾ (വിവക്ഷകൾ)
ആപ്പിൾ എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
ആപ്പിൾ - ഒരു പഴം ആപ്പിൾ ഇൻകോർപ്പറേറ്റഡ് - കമ്പ്യൂട്ടർ കമ്പനി ആപ്പിൾ ടിവി - ആപ്പിൾ കമ്പനി നിർമ്മിച്ച് പുറത്തിറക്കുന്ന ഡിജിറ്റൽ മീഡിയ റിസീവർ.
ആപന്നൈൻ ഷാമീ ഇംഗ്ലീഷ് വിലാസം https://ml.wikipedia.org/wiki/Apennine_chamois
Rupicapra pyrenaica ornata
ഇറ്റലിയിലെ മലനിരകളിൽ കാണപ്പെടുന്ന ഒരിനം പർവ്വതമാൻ ആണ് ആപന്നൈൻ ഷാമീ (Apennine chamois) .
ഇത് പൈറീനിയൻ ഷാമീയുടെ ( Pyrenean chamois - Rupicapra pyrenaica ) ഉപകുടുംബമാണ് .
125-135 സെന്റിമീറ്റർ നീളം ഉള്ള ഇതിനു ഏകദേശം 30 കിലോയോളം ഭാരമുണ്ട്.
അമിതമായ വേട്ടയാടൽ നിമിത്തം വംശനാശത്തിന്റെ വക്കിൽ ആയിരുന്നു ഈ ജീവി.
1940 ൽ ഏതാനും ഡസൻ മാത്രം അവശേഷിച്ച ഈ ജീവിവർഗ്ഗം ഇന്ന് ഏകദേശം 1100 ഓളം കാണാം.
ആപന്നൈൻ ഷാമീ മലഞ്ചെരിവുകളിലൂടെ അതി വേഗത്തിൽ ഓടാൻ വിദഗ്ദ്ധനാണ്.
ഇതിന്റെ കുളമ്പുകളുടെ പുറം ഭാഗം കടുപ്പം കൂടിയതും ഉൾഭാഗം മൃദുവും വഴക്കമുള്ളതുമാണ്.
ഇന്ന് ഈ മാനിനെ നിയമം മൂലം സംരക്ഷിച്ചു വരുന്നു.
നാഷണൽ ജ്യോഗ്രഫിക് മാസിക , ഡിസംബർ 2011 -Wildlife As Canon Sees It.
↑ {{ cite web }} : Cite has empty unknown parameter: | last-author-amp= ( help ) ; Cite uses deprecated parameter | authors= ( help ) ; Invalid | ref=harv ( help ) Database entry includes a brief justification of why this species is of least concern.
ആപാതാളിക ആപാതളികാ
=== ആപാതളികാഖ്യയിതേ താൻ
ഭം ഗുരുയുഗ്മവുമെങ്കിലൊടുക്കം.
=== വൈതാളീയത്തിന്റെ അവസാനഭാഗത്തിലുള്ള രലഗങ്ങൾക്കു പകരം ഭഗഗങ്ങൾ വെച്ചാൽ അത് ആപാതളികാ.
ആപീഡം
ഒരു വൃത്തമാണ് ആപീഡം .
ഇഹ പദചതുരൂർദ്ധ്വ-
ക്രമമതിനു ശരി ലഘു നിരത്തി,
പരമൊടുവിലഥ ഗുരുയുഗമിടുകിലാങ്ങിൽ-
പരമയി കരുതുക വടിവുമധികമുടയൊരു പീഡം.
പദചതുരൂർദ്ധ്വത്തിന്റെ മുറയ്ക്ക്, പാദങ്ങൾക്ക് 8,12,16,20 എന്നക്ഷരം കല്പിച്ച്,ആ അക്ഷരങ്ങളിൽ ഓരോ പാദത്തിലും ഒടുവിലെ രണ്ടക്ഷരം മാത്രം ഗുരുവാക്കിക്കൊണ്ട് ശേഷമെല്ലാം ലഘുവാക്കിയാൽ ആപീഡമെന്ന വൃത്തം.
ആപേക്ഷിക സാന്ദ്രത ഇംഗ്ലീഷ് വിലാസം https://ml.wikipedia.org/wiki/Specific_gravity
ഒരു വസ്തുവിന്റെ സാന്ദ്രത, മറ്റൊരു വസ്തുവിന്റെ സാന്ദ്രതയുമായുള്ള അനുപാതത്തിനെയാണ് ആപേക്ഷിക സാന്ദ്രത (Specific gravity) എന്നു പറയുന്നത്.
മറ്റൊരു തരത്തിൽ വ്യാഖ്യാനിക്കാത്ത പക്ഷം സാധാരണ ആപേക്ഷിക സാന്ദ്രത വെള്ളത്തിന്റെ സാന്ദ്രതയുമായി ചേർത്താണ് നിർവചിച്ചിട്ടുള്ളത്.
ഇന്ധനത്തിന്റെ ആപേക്ഷിക സാന്ദ്രത പരിശോധിക്കുന്നു പുറത്തേക്കുള്ള കണ്ണികൾ Specific gravity എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഒരു വസ്തുവിന്റെ ആപേക്ഷിക സാന്ദ്രത ഒന്നിൽ കുറവാണെങ്കിൽ അത് റഫറൻസിനേക്കാൾ സാന്ദ്രത കുറവാണ്;  1 നെക്കാൾ വലുതാണെങ്കിൽ അത് റഫറൻസിനേക്കാൾ സാന്ദ്രമാണ്.
ആപേക്ഷിക സാന്ദ്രത കൃത്യമായി 1 ആണെങ്കിൽ സാന്ദ്രത തുല്യമാണ്;  അതായത്, രണ്ട് പദാർത്ഥങ്ങളുടെയും തുല്യ വോള്യങ്ങൾക്ക് ഒരേ പിണ്ഡമുണ്ട്.
റഫറൻസ് മെറ്റീരിയൽ വെള്ളമാണെങ്കിൽ, ആപേക്ഷിക സാന്ദ്രത (അല്ലെങ്കിൽ നിർദ്ദിഷ്ട ഗുരുത്വാകർഷണം) 1 ൽ താഴെയുള്ള ഒരു വസ്തു വെള്ളത്തിൽ പൊങ്ങിക്കിടക്കും.
ഉദാഹരണത്തിന്, ആപേക്ഷിക സാന്ദ്രത 0.91 ആയ ഒരു ഐസ് ക്യൂബ് പൊങ്ങിക്കിടക്കും.
1 ൽ കൂടുതലുള്ള ആപേക്ഷിക സാന്ദ്രത ഉള്ള ഒരു വസ്തു മുങ്ങിപ്പോകും.
സാമ്പിളിനും റഫറൻസിനും താപനിലയും മർദ്ദവും വ്യക്തമാക്കണം.
മർദ്ദം എല്ലായ്പ്പോഴും 1 atm (101.325 kPa) ആണ്.
അത് ഇല്ലാത്തയിടത്ത്, സാന്ദ്രത നേരിട്ട് വ്യക്തമാക്കുന്നത് പതിവാണ്.
സാമ്പിളിനും റഫറൻസിനുമുള്ള താപനില വ്യവസായം മുതൽ വ്യവസായം വരെ വ്യത്യാസപ്പെടുന്നു.
ബ്രിട്ടീഷ് മദ്യനിർമ്മാണത്തിൽ, മുകളിൽ സൂചിപ്പിച്ചതുപോലെ നിർദ്ദിഷ്ട ഗുരുത്വാകർഷണം 1000 കൊണ്ട് ഗുണിക്കുന്നു. [3]
ഉപ്പുവെള്ളം, പഞ്ചസാര പരിഹാരങ്ങൾ (സിറപ്പുകൾ, ജ്യൂസുകൾ, ഹണിസ്, ബ്രൂവേഴ്‌സ് വോർട്ട്, മസ്റ്റ്, മുതലായവ), ആസിഡുകൾ എന്നിവ പോലുള്ള വിവിധ വസ്തുക്കളുടെ പരിഹാരങ്ങളുടെ സാന്ദ്രതയെക്കുറിച്ചുള്ള വിവരങ്ങൾ നേടുന്നതിനുള്ള ലളിതമായ മാർഗ്ഗമായി നിർദ്ദിഷ്ട ഗുരുത്വാകർഷണം വ്യവസായത്തിൽ സാധാരണയായി ഉപയോഗിക്കുന്നു.
ആപേക്ഷികതാസിദ്ധാന്തം ഇംഗ്ലീഷ് വിലാസം https://ml.wikipedia.org/wiki/Theory_of_relativity
ആൽബർട്ട് ഐൻ‌സ്റ്റൈൻ മുന്നോട്ട് വച്ച വിശിഷ്ട ആപേക്ഷികതാസിദ്ധാന്തം , സാമാന്യ ആപേക്ഷികതാസിദ്ധാന്തം എന്നീ രണ്ട് സിദ്ധാന്തങ്ങളെ പൊതുവായാണ് ആപേക്ഷികതാസിദ്ധാന്തം എന്ന് വിളിക്കുന്നത് (ആംഗലേയം: Theory of relativity).
ചുരുക്കരൂപത്തിൽ ആപേക്ഷികത എന്ന് മാത്രമായും പറയാറുണ്ട്.
1905 -ലാണ്‌ ആൽബർട്ട് ഐൻ‌സ്റ്റൈൻ തന്റെ വിശിഷ്ട ആപേക്ഷികതാ സിദ്ധാന്തം (Special Relativity) ആവിഷ്കരിച്ചത്‌.
പത്തുവർഷത്തിനു ശേഷം 1915 -ൽ അദ്ദേഹം സാമാന്യ ആപേക്ഷികതാ സിദ്ധാന്തം (General Relativity) അവതരിപ്പിച്ചു.
നിരീക്ഷണം നടത്തുന്ന രീതിക്കനുസരിച്ച്‌ നിരീക്ഷണ ഫലത്തിലും മാറ്റമുണ്ടാവുന്നുവെന്ന്‌ വിശിഷ്ട ആപേക്ഷികതാസിദ്ധാന്തം പറയുന്നു.
ഗുരുത്വാകർഷണം മൂലം വസ്തുകൾക്കനുഭവപ്പെടുന്ന ഭാരവും ത്വരണവും വിശദീകരിക്കുകയാണ്‌ സാമാന്യ ആപേക്ഷികതാസിദ്ധാന്തം ചെയ്തത്‌.
ഇരുപതാം നൂറ്റാണ്ടിലെ ഏറ്റവും വലിയ ഭൗതികശാസ്ത്ര വിപ്ലവമായി ആപേക്ഷികതാ സിദ്ധാന്തത്തെ കണക്കാക്കാം.
ആപേക്ഷികതാ സിദ്ധാന്തത്തിന്റെയും ക്വാണ്ടം ബലതന്ത്രത്തിന്റെയും വരവോടു കൂടി ശാസ്ത്രത്തിന്റെ കാഴ്ചപ്പാടുകൾ തന്നെ ക്ലാസിക്കൽ ഭൗതികമെന്നും, ക്വാണ്ടം ഭൗതികമെന്നും രണ്ടായി മാറ്റപ്പെട്ടു.
ആപേക്ഷികതാസിദ്ധാന്തം ആളുകൾ മനസ്സിലാക്കിയതു കൊണ്ടല്ല അതിന്റെ ദുർഗ്രാഹ്യത കൊണ്ടാണ്‌ കൂടുതലും അറിയപ്പെട്ടത്‌.
E = m c 2 {\displaystyle E=mc^{2}} വിശിഷ്ട ആപേക്ഷികതാസിദ്ധാന്തം
വിശിഷ്ട ആപേക്ഷികതാ സിദ്ധാന്തം രണ്ട്‌ അടിസ്ഥാന പ്രമാണങ്ങൾ മുന്നോട്ടുവയ്കുന്നു.
ആപേക്ഷികതാതത്വം - ഭൗതികനിയമങ്ങൾ എല്ലാ ജഡത്വ ആധാരവ്യൂഹങ്ങളിലും ഒരു പോലെ തന്നെയാണ്.
ശൂന്യതയിലെ പ്രകാശവേഗസ്ഥിരത - ശൂന്യതയിലെ പ്രകാശത്തിന്റെ വേഗത c ആണ്.
ഇത് എല്ലാ ജഡത്വ ആധാരവ്യൂഹങ്ങളിലും ഒന്നു തന്നെ ആയിരിയ്ക്കും (കേവലമായിരിയ്ക്കും).
ഇത് പ്രകാശത്തിന്റെ ഉറവിടവും അത് എത്തുന്ന  ആധാരവ്യൂഹവും തമ്മിലുള്ള ആപേക്ഷിക വേഗതയെ ആശ്രയിയ്ക്കുന്നില്ല
ഈ രണ്ടു അടിസ്ഥാന പ്രമാണങ്ങൾ ഉപയോഗിച്ച് വളരെ വിപുലമായ ഒരു ബലതന്ത്ര ചട്ടക്കൂട് ഉണ്ടാക്കിയെടുത്തിട്ടുണ്ട്.
ഒന്നും രണ്ടും പ്രമാണങ്ങൾ മൂലം പ്രകാശത്തിന്റെ വേഗത ആധാരവ്യൂഹങ്ങൾക്കിടയ്ക്ക് സ്ഥിരമായി നിൽക്കുന്നത് കൊണ്ട് സ്ഥലകാല അളവുകളിൽ സാരമായ മാറ്റങ്ങൾ വരുത്തേണ്ടിയിരിയ്ക്കുന്നു.
സാധാരണ ക്ലോക്കുകളും സ്കെയിലുകളും ഉപയോഗിച്ച് ചലിച്ചുകൊണ്ടിരിയ്ക്കുന്ന മറ്റേ ആധാരവ്യൂഹത്തിലെ സമയവും ദൂരവും അളക്കുക എന്നുള്ളത് അസാധ്യമാകുന്നു.
ആധാരവ്യൂഹങ്ങൾക്ക് ഇടയിൽ  സിഗ്നലുകൾ പാസ് ചെയ്യേണ്ടി വരുന്നതുകൊണ്ട് വിശിഷ്ട ആപേക്ഷികതാസിദ്ധാന്തത്തിന്റെ പ്രബന്ധത്തിൽ ഐൻസ്റ്റീൻ പ്രകാശം ഉപയോഗിച്ച് പ്രവർത്തിയ്ക്കുന്ന ക്ലോക്കുകളും സ്കെയിലുകളും വിശദീകരിയ്ക്കുന്നു.
എന്നാൽ പ്രകാശത്തിനും മറ്റു വൈദ്യുതകാന്തിക തരംഗങ്ങൾക്കും ആധാരവ്യൂഹങ്ങളുമായി ആപേക്ഷിക വേഗത്തിൽ വ്യത്യാസം വരാത്തതുകൊണ്ട് ഒരു ആധാരവ്യൂഹത്തിൽ നിന്നും ഈ സിഗ്നലുകൾ ഉപയോഗിച്ച് സമയവും നീളവും അളക്കുമ്പോൾ ചില മാറ്റങ്ങൾ വരുന്നു.
ഈ മാറ്റങ്ങൾ ആധാരവ്യൂഹങ്ങൾ തമ്മിലുള്ള ആപേക്ഷികവേഗത്തെ അടിസ്ഥാനപ്പെടുത്തി ഇരിയ്ക്കുന്നു.
ഒരു ആധാരവ്യൂഹത്തിലെ സമയ/നീള അളവുകളെ മറ്റേ ആധാരവ്യൂഹത്തിന്റെ ആപേക്ഷിക വേഗതയ്ക്കനുസരിച്ച് മാറ്റാനുള്ള ഒരു സൂത്രവാക്യം തന്റെ പ്രബന്ധത്തിൽ ഐൻസ്റ്റീൻ അവതരിപ്പിച്ചു.
എന്നാൽ ഹെൻഡ്രിക് ലോറെൻറ്സ് എന്ന ഡച്ച് ശാസ്ത്രജ്ഞൻ ആപേക്ഷികതാ സിദ്ധാന്തത്തിന്റെ പ്രസിദ്ധീകരണത്തിന് മുൻപ് തന്നെ പ്രസിദ്ധീകരിച്ച ലോറെൻറ്സ് ട്രാൻസ്ഫോർമേഷൻ എന്ന രേഖീയ ട്രാൻസ്ഫോർമേഷൻ ആയിരുന്നു ഐൻസ്റ്റീന് ലഭിച്ച ഫലം.
സാധാരണ ബലതന്ത്രത്തെ (classical mechanics) ഈ ബലതന്ത്രം കൂടുതൽ മെച്ചപ്പെട്ട  ഫലങ്ങൾ തരുന്നു.
ഉദാഹരണം : മിച്ചെൽസൺ-മോർലി പരീക്ഷണം , മ്യുവോൺ പരീക്ഷണം (Muon Experiment) തുടങ്ങിയവ ഇതിൽ ചിലതാണ്.
പക്ഷേ ഈ തിയറി നടത്തിയ ഗണിതപ്രവചനമാണ്  കൂടുതൽ പ്രധാനം.
പിണ്ഡത്തെ ഊർജ്ജമാക്കി മാറ്റാം എന്ന പ്രവചനത്തെ 1945 ലെ ഹിരോഷിമ ആണവസ്ഫോടനം അടക്കം അസംഖ്യം പ്രായോഗികഫലങ്ങൾ സാധൂകരിച്ചു.
ഈ സിദ്ധാന്തം മുന്നോട്ട് വെയ്ക്കുന്ന മറ്റു ചില ഫലങ്ങൾ താഴെ കൊടുക്കുന്നു.
സമകാലികത്വത്തിന്റെ ആപേക്ഷികത
വ്യത്യസ്ത കേവല വേഗതകളിൽ രണ്ടു പേർ സഞ്ചരിച്ചു കൊണ്ടിരിയ്ക്കുന്നു എന്നും ഇവ തമ്മിലുള്ള ആപേക്ഷികപ്രവേഗം എപ്പോഴും ഒന്നുതന്നെയായി നിലകൊള്ളുന്നു എന്നും ഇരിയ്ക്കട്ടെ.
ഇതിൽ ഒരാളുടെ ആധാരവ്യൂഹത്തിൽ ഒരേ സമയം നടക്കുന്ന രണ്ടു കാര്യങ്ങൾ മറ്റേയാളുടെ ആധാരവ്യൂഹത്തിൽ നിന്നും നോക്കുമ്പോൾ വ്യത്യസ്ത സമയങ്ങളിൽ നടക്കുന്നതായി ആയിരിക്കും തോന്നുക.
ദൈർഘ്യത്തിന്റെ സങ്കോചം
ഏതൊരു വസ്തുവിനും അതിന്റെ നിശ്ചലാവസ്ഥയിലും ചലനാവസ്ഥയിലും തുല്യ നീളമാണെന്ന്‌ നാം കരുതുന്നു.
ഒരു വസ്തുവിന്റെ നീളത്തിന് അതിന്റെ പ്രവേഗത്തിനനുസരിച്ച് മാറ്റം വരുന്നു എന്ന് വിശിഷ്ട ആപേക്ഷികതാ സിദ്ധാന്തം തെളിയിക്കുന്നു.
ഒരു വസ്തുവിന്റെ പ്രവേഗം കൂടിക്കൂടി ഏകദേശം പ്രകാശത്തിന്റെ പ്രവേഗത്തിനടുത്തെത്തുമ്പോൾ അതിന്റെ നീളം വളരെയധികം കുറയുന്നു.
ഈ പ്രതിഭാസം സാധാരണ ഒരു കാർ ഓടുമ്പോഴൂം സംഭവിക്കുന്നുണ്ട്‌, പക്ഷേ കാറിന്റെ പരമാവധി വേഗത പ്രകാശ വേഗതയുമായി താരതമ്യപ്പെടുത്തുമ്പോൾ വളരെക്കുറവാണെന്നതിനാൽ കാറിനുണ്ടാകുന്ന നീളവ്യത്യാസം വളരെ ചെറുതാണ്‌ അതുകൊണ്ട്‌ നാമതറിയുന്നില്ലെന്ന്‌ മാത്രം.
സമയ ദീർഘീകരണം
ആപേക്ഷികതാ സിദ്ധാന്തത്തിന്റെ മറ്റൊരു കണ്ടെത്തലാണ് സമയം ആപേക്ഷികമാണെന്നുള്ളത്‌.
ഇതു പ്രകാരം ഒരു നിശ്ചിത വേഗതയിൽ സഞ്ചരിച്ചുകൊണ്ടിരിക്കുന്ന രണ്ടു പേർക്കിടയിൽ വ്യത്യസ്ത സമയമാണ്‌ ഉള്ളത്‌.
അവർ തമ്മിലുള്ള ആപേക്ഷിക വേഗത കൂടുംതോറും ഓരോരുത്തരും മറ്റേ ആളുടെ പ്രാദേശിക സമയ അളവുകൾ സ്വന്തമായി അളക്കാൻ ശ്രമിച്ചാൽ കൂടിവരുന്നതായി കാണും.
അവരുടെ ആപേക്ഷിക വേഗത പ്രകാശവേഗത ആകാവുന്ന സാങ്കല്പിക അവസ്ഥയിൽ ഒരാളുടെ സമയം അനന്തമാണെന്ന് മറ്റേ ആൾ അളന്നെടുക്കും.
ഇതുമായി ബന്ധപ്പെട്ട്‌ രസകരമായൊരു ഉദാഹരണമുണ്ട്‌,ഇരട്ടകളുടെ വൈരുദ്ധ്യം.
ഇരട്ടകളുടെ വൈരുദ്ധ്യം
സെക്കന്റിൽ 260,000 കി.
മി വേഗത്തിൽ ഉയർന്നു പൊങ്ങുന്ന ഒരു റോക്കറ്റ്‌ സങ്കൽപ്പിക്കുക.
ഇതിൽ കയറി ഇരട്ടക്കുട്ടികളിലൊരാൾ ഒരു പ്രപഞ്ച സർക്കീട്ടുനടത്തുകയും മറ്റേയാൾ നാട്ടിൽ വിശ്രമിക്കുകയും ചെയ്തെന്നു കരുതുക.
നാട്ടിൽ താമസിച്ചയാൾക്ക്‌ പത്ത്‌ വയസുകൂടുമ്പോൾ സഞ്ചാരിക്ക്‌ അഞ്ച്‌ വയസേകൂടുകയുള്ളൂ.
ഈ വൈരുദ്ധ്യത്തെ ഇരട്ടകളുടെ വൈരുദ്ധ്യം എന്നുപറയുന്നു.
ദ്രവ്യമാന വ്യത്യാസം
വളരെ വേഗത്തിൽ പോകുന്ന ഒരു വസ്തുവിന്റെ പിണ്ഡത്തിലും വത്യാസം വരുന്നതായി ആപേക്ഷികതാ സിദ്ധാന്തം പറയുന്നു.
പ്രവേഗം കൂടുംതോറും പിണ്ഡം കൂടുന്നു.
പ്രകാശ വേഗത്തിലെത്തുമ്പോൾ പിണ്ഡം അനന്തമാകുന്നു.
ഒരിക്കലും പിണ്ഡമുള്ള ഒരു വസ്തുവിന്‌ പ്രകാശ വേഗതയിൽ സഞ്ചരിക്കാൻ കഴിയില്ല എന്ന്‌ പറയുന്നത്‌ ഇതിനാലാണ്‌.
ദ്രവ്യോർജ അദ്വൈതം
E = m c 2 {\displaystyle E=mc^{2}} എന്ന പ്രസിദ്ധമായ സമവാക്യം രൂപം കൊണ്ടത്‌ ആപേക്ഷികതാ സിദ്ധാന്തത്തിൽ നിന്നുമാണ്‌.
ദ്രവ്യവും ഊർജവും ഒന്നുതന്നെയാണെന്ന്‌ ഐൻസ്റ്റൈൻ ഇതിലൂടെ സ്ഥാപിച്ചെടുത്തു.
ദ്രവ്യവും ഊർജവും രണ്ടാണെന്നാണ്‌ വളരെക്കാലം മുൻപുമുതൽ മനുഷ്യൻ പരിഗണിച്ചിരുന്നത്‌.
ഒരു പ്രത്യേക പിണ്ഡം ഉള്ള വസ്‌തുവിന് തത്തുല്യമായ ഒരു ഊർജ്ജം ഉണ്ടെന്നും, അതുപോലെ തന്നെ ഒരു പ്രത്യേക ഊർജ്ജത്തിന് തത്തുല്യമായ പിണ്ഡം ഉണ്ടെന്നുമുള്ള പ്രസ്താവനയാണ് ഇത്.
തന്റെ വിശിഷ്ട ആപേക്ഷികതാസിദ്ധാന്തത്തിലൂടെ ഐൻസ്റ്റീൻ പിണ്ഡവും ഊർജവും പരസ്പരം കണക്കാക്കി എടുക്കാനുള്ള സൂത്രവാക്യം അവതരിപ്പിച്ചു.
E = m c 2 {\displaystyle E=mc^{2}}
ഇവിടെ E {\displaystyle E} എന്നത്‌ ഊർജവും m {\displaystyle m} എന്നത്‌ പിണ്ഡവുമാണ് .
c {\displaystyle c} പ്രകാശത്തിന്റെ ശൂന്യതയിലുള്ള വേഗതയാണ് .
ശൂന്യതയിലെ പ്രകാശവേഗം ഒരു വിശ്വൈകസ്ഥിരാങ്കമാണ്‌.
ഇതിന്റെ വില 3*10^8 m/sec ആണ്.
സാമാന്യ ആപേക്ഷികതാസിദ്ധാന്തം
ത്വരണം (acceleration) ഇല്ലാത്ത രണ്ടു ആധാരവ്യൂഹങ്ങൾക്കിടയിലെ ബലതന്ത്രത്തിന്റെ സിദ്ധാന്തമാണ് മുകളിൽ കണ്ട വിശിഷ്ട ആപേക്ഷികതാ സിദ്ധാന്തം.
എന്നാൽ ഒരു നിശ്ചിത ത്വരണം ഉള്ള രണ്ടു വ്യൂഹങ്ങൾക്കിടയിൽ ഈ സിദ്ധാന്തം ഉപയോഗിയ്ക്കാൻ സാധിയ്ക്കില്ല.
1905 ൽ പ്രസിദ്ധീകരിച്ച തന്റെ വിശിഷ്ട സിദ്ധാന്തത്തിന് പതിനൊന്ന് വർഷങ്ങൾക്കു ശേഷമാണ് ഐൻസ്റ്റീൻ ത്വരണത്തെ തന്റെ ബലതന്ത്ര ചട്ടക്കൂടിൽ ഉൾക്കൊള്ളിച്ചത്.
ഇതിനിടയ്ക്ക് ഐൻസ്റ്റീനിന്റെ പ്രബന്ധത്തെ ആധാരമാക്കി 1908 ൽ ഐൻസ്റ്റീൻ'ന്റെ അധ്യാപകനായ ഹെർമാൻ മിൻകൗസ്ക്കി സ്ഥലത്തെയും സമയത്തെയും കൂട്ടിയിണക്കി സ്ഥലകാലം എന്ന ആശയം അവതരിപ്പിച്ചു.
മൂന്ന് മാനങ്ങളുള്ള സ്ഥലവും സാങ്കൽപ്പിക മാനമായ സമയവും കൂട്ടിയിണക്കി ഉണ്ടാക്കിയ നാലു മാനങ്ങളുള്ള സ്ഥലകാലം എന്ന ആശയം ആപേക്ഷികതയുടെ ഉപയോഗം എളുപ്പമാക്കി.
ഈ ആശയത്തെ കൂടുതൽ വികസിപ്പിച്ച് ബേൺഹാർഡ് റീമാൻ അവതരിപ്പിച്ച വക്രീയജ്യാമിതിയുടെ (റീമാനിയൻ ജ്യാമിതി) ആശയങ്ങളും തന്റെ തന്നെ ഗുരുത്വ-ത്വരണ തുല്യതാ ആശയവും സമ്മേളിപ്പിച്ചാണ് ഐൻസ്റ്റീൻ സാമാന്യ ആപേക്ഷികതാ സിദ്ധാന്തം ഉരുത്തിരിച്ചെടുത്തത്.
പിണ്ഡത്തിന്റ സ്വാധീനം സ്ഥലകാലത്തെ വക്രീയമാക്കുന്നു എന്നും ഈ വക്രീയ പാതയിലൂടെയുള്ള വസ്തുക്കളുടെ നേർരേഖ (geodesic) സഞ്ചാരമാണ് ഗുരുത്വാകർഷണം എന്ന് നമ്മൾ വിളിയ്ക്കുന്ന പ്രതിഭാസം എന്നും ആയിരുന്നു ഇതിലെ പ്രധാന ആശയം.
വിശിഷ്ട ആപേക്ഷികതാ സിദ്ധാന്തത്തിൽ ആവിഷ്കരിച്ച മിൻകോവ്സ്കി രേഖീയ സ്ഥലകാലം ഇവിടെ വക്രീയ സ്ഥലകാലം (curved spacetime) ആയി പരിണമിയ്ക്കുന്നു.
അമേരിക്കൻ സൈദ്ധാന്തികഭൗതിക ശാസ്ത്രജ്ഞനായ ജോൺ വീലറിന്റെ ഉദ്ധരണി പ്രകാരം "ദ്രവ്യം സ്ഥലകാലത്തോട് എങ്ങനെ വളയണം എന്ന് കല്പിയ്ക്കുന്നു. സ്ഥലകാലം ദ്രവ്യത്തോട് എങ്ങനെ ചലിയ്ക്കണം എന്നും"
സാമാന്യ ആപേക്ഷികതാസിദ്ധാന്തത്തിന്റെ ചില ഫലങ്ങൾ താഴെ കൊടുക്കുന്നു.
കൂടിയ പിണ്ഡം ഉള്ള വസ്തുക്കളുടെ സാന്നിധ്യത്തിലുള്ള ക്ലോക്കുകളിലെ സമയം പതുക്കെ ആകുന്നു.
ഗ്രഹങ്ങളുടെ ഭ്രമണപഥങ്ങൾക്ക് ഒരു നിശ്ചിത അളവിൽ പുരസ്സരണം (precession) സംഭവിയ്ക്കുന്നു.
ഉദാഹരണത്തിന് ബുധന്റെ ഭ്രമണപഥത്തിന് ഓരോ നൂറ്റാണ്ടിലും 1.5556° പുരസ്സരണം സംഭവിയ്ക്കുന്നതായി സാമാന്യ ആപേക്ഷികതാ സിദ്ധാന്തം ഉടലെടുക്കുന്നതിന് മുന്നേ തന്നെ കണ്ടെത്തിയിരുന്നു.
ഇത് വിശദീകരിയ്ക്കാൻ ന്യൂട്ടോണിയൻ ഗുരുത്വ സിദ്ധാന്തത്തിന് കഴിഞ്ഞിരുന്നില്ല.
എന്നാൽ സാമാന്യ ആപേക്ഷികതാ സിദ്ധാന്തം ഈ മൂല്യം കൃത്യമായി പ്രവചിച്ചു.
പ്രകാശരശ്മികൾ വൻ പിണ്ഡമുള്ള വസ്തുക്കളുടെ അരികിലൂടെ പോകുമ്പോൾ  വളയപ്പെടുന്നു എന്ന നിരീക്ഷണവും സാമാന്യ ആപേക്ഷികതാസിദ്ധാന്തത്തിന്റെ സംഭാവനയാണ്.
കുറിപ്പുകൾ അവലംബം Wikimedia Commons has media related to Category:Theory of relativity .
ആപ്പിണ്ടി വിളക്ക് ആപ്പിണ്ടി വിളക്ക്
വാഴയുടെ പിണ്ടിയിൽ ഈർക്കിൽ ഇടവിട്ട് വളച്ചുകുത്തി, അതിൽ മരോട്ടിത്തോടുവെച്ച് ഉണ്ടാക്കുന്ന ഒരു വിളക്കാണ് ആപ്പിണ്ടി അഥവാ, ആപ്പിണ്ടി വിളക്ക്.
ഹൈന്ദവക്ഷേത്രങ്ങളിലെ ഉത്സവങ്ങളിലും ക്രൈസ്തവദേവാലയങ്ങളിലെ പെരുന്നാളുകളിലും ഇതുപയോഗിച്ചുവരുന്നു.
ദീപാവലി , തൃക്കാർത്തിക തുടങ്ങിയ ആഘോഷങ്ങൾക്കും ആപ്പിണ്ടി അലങ്കരിക്കുന്ന പതിവ് കേരളത്തിന്റെ പല ഭാഗങ്ങളിലും നിലവിലുണ്ട്.